cyanic-selkie/wikianc huggingface dataset:
వైరల్ వ్యాధులు
చర్మసంబంధమైన (కటానియస్) వైరల్ వ్యాధులు
చర్మసంబంధమైన (కటానియస్) వైరల్ వ్యాధులు  : చర్మం మీద మచ్చలు లేదా గుల్లలు ఏర్పడతాయి. అనేక సందర్భాలలో, ఈ మచ్చలులలో వైరస్ కారకాలు ఎక్కువ కాలం వుండచ్చు లేదా ఎక్కువకాలం కనుమరుగయ్యాక తిరిగి వస్తాయి. కటానియస్ వైరల్ వ్యాధుల ఉదాహరణలు:
మొటిమల్లో, జననేంద్రియ మొటిమలతో సహా, నోటి హెర్పెస్, జననేంద్రియ హెర్పెస్ (సర్పి), మొలస్కం కాంటజియోసం.
హెమరేజిక్ (రక్తస్రావ) వైరల్ వ్యాధులు
హెమరేజిక్ (రక్తస్రావ) వైరల్వ్యాధులు అనేవి మీ రక్త ప్రసరణ వ్యవస్థకు నష్టం కలిగించే తీవ్రమైన పరిస్థితులు.డెంగ్యూ జ్వరం, పసుపు జ్వరం వంటి కొన్ని హెమరేజిక్ వైరల్ వ్యాధులు ఒక వ్యాధి సోకిన కీటకం కాటు ద్వారా వ్యాప్తి చెందుతాయి.ఎబోలా వంటి ఇతరులు రక్తం లేదా వైరస్ ఉన్నవారి యొక్క ఇతర శారీరక ద్రవంతో సంపర్కం ద్వారా ఇతర వ్యక్తులకు వ్యాపిచెందుతుంది. వైరస్ భారినపడిన ఎలుకల ఎండిన మలం లేదా మూత్రాన్ని పీల్చడం లేదా తినడం ద్వారా లాసా జ్వరం వ్యాపిస్తుంది.
ఈ వైరల్ వ్యాధి యొక్క లక్షణాలు: తీవ్ర జ్వరం వొళ్ళు నొప్పులు బలహీనత చర్మం కింద రక్తస్రావం నోరు లేదా చెవుల నుండి రక్తస్రావం అంతర్గత అవయవాలలో రక్తస్రావం వైరల్ హెమరేజిక్ వ్యాధుల ఉదాహరణలు:
న్యూరోలాజిక్ వైరల్ వ్యాధులు
కొన్ని వైరస్లు మెదడు, చుట్టుపక్కల కణజాలాలకు సోకుతాయి, దీనివల్ల న్యూరోలాజిక్ వైరల్ వ్యాధులు వస్తాయి. ఇది అనేక రకాల లక్షణాలకు దారితీస్తుంది, వీటిలో:
జ్వరం, గందరగోళం, మగత, మూర్ఛలు, సమన్వయ సమస్యలు. న్యూరోలాజిక్ వైరల్ వ్యాధుల ఉదాహరణలు:
పోలియో, వైరల్ మెనింజైటిస్, వైరల్ ఎన్సెఫాలిటిస్, రాబిస్.
ది పార్క్, చెన్నై
భారతదేశంలోని చెన్నై నగరంలో పార్క్ చెన్నై ఫైవ్ స్టార్ డీలక్స్ హోటల్ ఉంది. అన్నా ఫ్లై ఓవర్ దగ్గరలో పాత జెమినీ స్టూడియోప్రాంగణంలోని అన్నాసాలై ప్రాంతంలో ఈ హోటల్ ఉంది. చెన్నై నగరానికి గుండె కాయలాంటి అన్నాసాలై దగ్గరలో హోటల్ ఉండటం విశేషం. విదేశీయులు, వ్యాపారం కోసం, సెలవుల్లో గడపడానికి వచ్చే వారికి ఈ హోటల్ ఎంతో సౌకర్యవంతంగా ఉంటుంది. ఏపీజే సురేంద్ర గ్రూపులో ఇది ఒక భాగంగా ఉంది. ఈ హోటల్ ను మే-15, 2002లో దాదాపు రూ. 1,000 మిలయన్ల పెట్టుబడితో స్థాపించారు.
చెన్నై నౌకాశ్రయం నుంచి కేవలం 5 నిమిషాలు ప్రయాణిస్తే చెన్నై పార్క్ హోటల్ కు చేరుకోవచ్చు. చెన్నై అంతర్జాతీయ విమానాశ్రయానికి ఈ హోటల్ కేవలం 10 మైళ్ల దూరంలో ఉంటుంది.
చరిత్ర
ప్రస్తుత పార్క్ హోటల్ ప్రఖ్యాత చలన చిత్ర నిర్మాణ సంస్థ అయిన జెమినీ స్డూడియో సమీపంలో ఉంది. 1940 లో స్థాపించిన జెమినీ స్టూడియో చారిత్రాత్మక సినీ నిర్మాణ సంస్థగా ఉంది. ఎస్.ఎస్.వాసన్ అనేతమిళ సినీ నిర్మాత, తన మిత్రుడైన కె.సుబ్రహ్మణ్యానికి చెందిన “మోషన్ పిక్చర్ ప్రొడ్యూషర్స్ కంబైన్స్ స్టూడియో”ను వేలంలో కొనుగోలు చేసి ఈ స్థానంలో జెమినీ స్టూడియో నిర్మించారు. మౌంట్ రోడ్డులో ఉన్న “మోషన్ పిక్చర్ ప్రొడ్యూషర్స్ కంబైన్స్ స్టూడియో” 1940లో జరిగిన అగ్నిప్రమాదంలో పూర్తిగా ధగ్దమైంది. ఇదే స్థానంలో జెమినీ స్టూడియో పేరుతో పునర్ నిర్మించారు. ఆ తర్వాత కాలంలో ఈ స్టూడియో భారత ఉపఖండంలోని దిగ్గజ సిని నిర్మాణ కేంద్రాల్లో ఒకటిగా పేరుగాంచింది.
1970 ప్రాంతంలో జెమినీ పిక్చర్స్ తన కార్యకలాపాలనను తగ్గించి తన స్టూడియోలో ఉన్న పరికరాలను అద్దె ప్రాతిపదికన వ్యాపారం సాగించింది. 1990లో స్టూడియో ప్రాంగణంలోని ఓ మూలన రెండు పెద్ద భవనాలను నిర్మించారు. 21వ శతాబ్దంలో కోల్ కతాకు చెందిన పార్క్ గ్రూపు హోటళ్ల సంస్థ ఈ రెండు భవనాలను కొనుగోలు చేసి వీటిని విలాసవంతమైన ఫైవ్ స్టార్ హోటళ్లుగా తీర్చిదిద్దింది. మే_15, 2002లో ఈ హోటల్స్ ప్రారంభమయ్యాయి. అదే సంవత్సరం ఇండియన్ బ్యాంకు వేలం పాటలో మరో బ్లాకును రూ.930 మిలియన్లకు కొనుగోలు చేసింది. కొన్ని వివాదాల నేపథ్యంలో 2010లో చెన్నై మున్సిపల్ కార్పోరేషన్ తో హోటల్ యాజమాన్యం న్యాయపోరాటం చేయాల్సి వచ్చింది.
హోటల్
కళాత్మకమైన ఈ హోటల్లో 127 డీలక్స్ గదులు, మరో 31 విలాసవంతమైన గదులు (లక్జరీ), 41 నివాస గదులు, 6 స్టూడియో సూట్లు, 5 డీలక్స్ సూట్లు, 3 ప్రీమియర్ సూట్లు, 1 రెసిడెన్సియల్ సూట్ వంటివి కలిపి మొత్తం 214 గదులున్నాయి.. లోటస్ పేరుతో థాయ్ రెస్టారెంట్ లో భోజనశాల ఉంది. ఆరు సున్నా ఒకటి (601) బార్, పాస్టా-చోకో బార్, హోటల్ ఎనిమిదో అంతస్తులో అక్వా రెస్టారెంట్ కూడా ఉన్నాయి. నగరంలోని లెదర్ ఇండస్ట్రీ వారి కోసం లెదర్ బార్ కూడా ప్రత్యేకంగా ఏర్పాటు చేశారు. ఈ హోటల్లో ప్రఖ్యాత షాపింగ్ కేంద్రంగా కూడా విరాజిల్లుతోంది. అతిథుల శారీరక దృఢత్వం, శరీర మర్ధన కోసం ప్రత్యేక వ్యాయామశాల కూడా ఈ హోటల్లో ఉంది. విదేశీ కరెన్సీ మార్చుకునే సేవలు కూడా ఇందులో అందుబాటులో ఉన్నాయి. అధునాతన అలంకరణతో పాటు హార్డ్ వుడ్ ఫ్లోర్ తో పార్క్ హోటల్ మొత్తం ఏయిర్ కండిషన్డ్ చేయబడింది.
పూర్తి సౌకర్యాలతో కూడిన గదుల్లో మినీ బార్, బాత్ టబ్ లతో కూడిన స్నానాల గది ఉంటుంది. పార్క్ హోటల్ గదుల్లో సమాంతర తెరతో కూడిన టీవీ సౌకర్యంతో పాటు, రెయిన్ షవర్ సౌకర్యం ఉంటాయి. ఈ హోటల్లో గదులన్నీ మనసుకు ప్రశాంతను కలిగించే రంగుల్లో ఉంటాయి. అదేవిధంగా పూర్తి స్థాయిలో విశ్రాంతిని కలిగించే మొత్తటి ఫోమ్ తో 10 అంగులాల మందంతో కూడిన పరుపులతో బెడ్స్ ఉంటాయి. అడగడుగునావిలాసవంతంగా ఉండే ప్రతి గదిలో 2-లైన్ల టెలిఫోన్ సౌకర్యంతో పాటు గదిలో సౌకర్యవంతంగా మాట్లాడుకునేందుకు వీలుగా కార్డ్ లెస్ ఫోన్, స్పీడ్ ఇంటర్నెట్ డాటా పోర్టు అందుబాటులో ఉంటాయి. పూర్తి స్థాయిలో ఫైవ్ స్టార్ సౌకర్యాలున్న ఈ హోటల్లో ఉచిత వాహన పార్కింగ్ వసతి ఉంది.
అవార్డులు
ఫోర్బ్ సంస్థ 2006లో ప్రకటించిన ఆట్రీయం (అతిపెద్ద అద్దాల మేడ, పెద్ద భవంతి) జాబితాలో చెన్నై పార్క్ హోటల్ ను చేర్చడంతో పాటు హోటల్ కు చెందిన ఇటాలియన్ చెఫ్ అంటోనియో కార్లుక్కియో రూపొందించిన మెనూ భారత్ లోని అతి ఎక్కువ ధర పలికే టాప్ 10 రెస్టారెంట్ల జాబితాలో చోటు సంపాందించింది.
మూలాలు
వర్గం:భారతదేశ హోటళ్ళు వర్గం:2002 స్థాపితాలు వర్గం:చెన్నై హోటళ్ళు
సుదీప్
సుదీప్ (జననం: సెప్టెంబరు 2 1973) దక్షిణ భారతదేశానికి చెందిన నటుడు, దర్శకుడు, నిర్మాత, సినీ రచయిత, టీవీ వ్యాఖ్యాత. కన్నడంలో ప్రముఖ కథానాయకుడైన సుదీప్ ఈగ సినిమాలో ప్రతినాయక పాత్రలో తెలుగు ప్రేక్షకులకు సుపరిచితుడు.
సుదీప్ నటించిన ప్రముఖ కన్నడ సినిమాలు స్పర్శ (2000), హుచ్చా (2001), నంది (2002), కిచ్చా (2003), స్వాతి ముత్తు (2003), మై ఆటోగ్రాఫ్ (2006), ముస్సంజెమాటు (2008), వీరమడకరి (2009), జస్ట్ మాత్ మాతల్లి (2010), కెంపే గౌడ (2011).
కన్నడంలో హుచ్చా (2001), నంది (2002), స్వాతి ముత్తు (2003) సినిమాలకు వరుసగా మూడు సంవత్సరాలు ఫిలిం ఫేర్ పురస్కారాలు అందుకున్నాడు. 2013 నుంచి కన్నడ బిగ్ బాస్ కార్యక్రమానికి వ్యాఖ్యాతగా వ్యవహరిస్తున్నాడు.
బాల్యం
సుదీప్ కర్ణాటక రాష్ట్రంలోని శివమొగ్గ లో సంజీవ్ మంజప్ప, సరోజ దంపతులకు జన్మించాడు.విరు బెదరులు అంటే బోయ రాజులు. బెంగుళూరు లోని దయానంద సాగర్ కాలేజ్ ఆఫ్ ఇంజనీరింగ్ నుంచి ఇండస్ట్రియల్ అండ్ ప్రొడక్షన్ ఇంజనీరింగ్ లో బీటెక్ పూర్తి చేశాడు. విశ్వవిద్యాలయం స్థాయిలో క్రికెట్ ఆటగాడు కూడా. రాష్ట్ర స్థాయిలో అండర్-17, అండర్-19 పోటీల్లో కూడా పాల్గొన్నాడు. నటుడు కావడానికి మునుపు ముంబై లోని తనేజా యాక్టింగ్ స్కూల్లో శిక్షణ తీసుకున్నాడు.
పురస్కారాలు
ఫిల్మ్ ఫేర్ అవార్డులు సైమా అవార్డులు
మూలాలు
వర్గం:కన్నడ సినిమా నటులు వర్గం:తెలుగు సినిమా నటులు
ఎం. మణిగాంధీ
'''ఎం. మణిగాంధీ''' ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో కోడుమూరు నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
ఎం. మణిగాంధీ 1970లో ఆంధ్రప్రదేశ్ రాష్ట్రం, కర్నూలు జిల్లా, కర్నూలు పట్టణంలో జన్మించాడు. ఆయన తండ్రి ఎం. శిఖామణి కోడుమూరు నియోజకవర్గం నుండి నాలుగుసార్లు ఎమ్మెల్యేగా పని చేశాడు. ఎం. మణిగాంధీ కర్నూలులోని ఎస్.టి.బి.సి. కాలేజీ లో బిఎ పూర్తి చేశాడు.
రాజకీయ జీవితం
ఎం. మణిగాంధీ తన తండ్రి కోడుమూరు నియోజకవర్గం మాజీ ఎమ్మెల్యే ఎం. శిఖామణి మరణాంతరం రాజకీయాల్లోకి వచ్చాడు. ఆయన 2009లో జరిగిన అసెంబ్లీ ఎన్నికల్లో కోడుమూరు నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి కాంగ్రెస్ అభ్యర్థి పరిగెల మురళి కృష్ణ చేతిలో ఓడిపోయాడు. మణిగాంధీ 2014లో జరిగిన అసెంబ్లీ ఎన్నికల్లో వైఎస్సార్ కాంగ్రెస్ పార్టీలో చేరి వైసీపీ అభ్యర్థిగా పోటీ చేసి తన సమీప బీజేపీ అభ్యర్థి మాదారపు రేణుకమ్మా పై 52384 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (2014)
లిండా బి. బక్
లిండ బ్రౌన్ బక్ (జననం. జనవరి 29 1947) అమెరికన్ జీవశాస్త్రవేత్త. ఈమె ఘ్రాణ వ్యవస్థ పై చేసిన కృషికి గుర్తింపబడ్డారు. ఆమె 2004 లో వైద్య రంగంలో నోబెల్ బహుమతిని "రిచర్డ్ ఆక్సెల్"తో కలసి పొందారు. వారు "ఘ్రాణ వ్యవస్థ" పై చేసిన కృషి ఫలితంగా వారికి నోబెల్ బహుమతి వచ్చింది.
వారు చేసిన పరిశోధనా పత్రం 1991 లో ప్రచురితమైనది. బక్, ఆక్సెల్ ఘ్రాణ వ్యవస్థ గ్రాహకాలను క్లోనింగ్ చేసి అవి "జి ప్రోటీన్-కపుల్డ్ రెసిప్టర్స్" యొక్క కుటుంబానికి చెందినవని నిరూపించి పరిశోధనా పత్రాలను ప్రచురించారు. వారు ఎలుక యొక్క డి.ఎన్.ఎను విశ్లేషించారు. వారి క్షీరదాల జన్యువులలో సుమారు ఒక వేయి వివిధ రకాల జన్యువులు ఘ్రాణ వ్యవస్థ గ్రాహకాలుగా ఉన్నాయని అంచనా వేశారు. ఈ పరిశోధన ఘ్రాణ వ్యవస్థ యొక్క నిర్మాణం యొక్క విశ్లేషణ జన్యుశాస్త్రం, మాలిక్యులర్ విశ్లేషణలకు ద్వారాలు తెరిచింది. ఆ తర్వాత బక్, ఆక్సెల్ లు ప్రతి ఘ్రాన వ్యవస్థ గ్రాహక న్యూరాన్ అసాధారనమైనదని చూపారు. అది ఘ్రాణ వ్యవస్థ గ్రాహక ప్రోటీన్ తో వ్యక్తీకరించబడుతుందని తెలిపారు. అన్ని న్యూరాన్ల నివేశము ఒకే గ్రాహకం ద్వారా వ్యక్తీకరించడమగునని అది ఏకైక అంకితమైన ఘ్రాణ వ్యవస్థ బల్బ్ యొక్క గ్లామర్లస్ అని నిరూపించారు.
ప్రారంభ జీవితం, విద్య
ఆమె వాషింగ్టన్ లోని సేటెల్ లో జన్మించారు. ఆమె "మనోవిజ్ఞాన శాస్త్రం", సూక్ష్మ జీవశాస్త్రం (మైక్రో బయాలజీ) లలో వాషింగ్టన్ విశ్వవిద్యాలయం, సీటెల్ నుండి బి.యస్ చేశారు.ఆమె "ఇమ్యునాలజీ"లో పి.హె.డిని 1980 లో డల్లాస్ లోని టెక్సాస్ సౌత్‌వెస్ట్ మెడికల్ సెంటర్ విశ్వవిద్యాలయంలో పూర్తిచేశారు. ఆమె కొలంబియా విశ్వవిద్యాలయం నుండి "ఏక్సెల్" అధ్వర్యంలో పోస్ట్ డాక్టరల్ పనిని పూర్తి చేశారు. 1991 లో హార్వార్డ్ విశ్వవిద్యాలయంలో న్యూరో బయాలజీ విభాగంలో అసిస్టెంట్ ప్రొఫెసర్ గా చేశారు.అచట ఆమె నాడీవ్యవస్థ పై జ్ఞానాన్ని విస్తృత పరిచారు. ఆమె పరిశోధనలలో ప్రధాన ఆశక్తులు "ఫెరమోన్స్", "వాసన" లను ముక్కు ఎలా గుర్తించి మెదడుకుపంపించబడుతుందోననే అంశాలు. ఆమె "ఫ్రెడ్ హానిన్సన్ కేన్సర్ రీసెర్చ్ సెంటర్" వద్ద బేసిక్ సైన్స్ విభాగంలో పూర్తిస్థాయి సభ్యులుగా ఉన్నారు. ఆమె వాషింగ్టన్ విశ్వవిద్యాలయం, సీటెల్ వద్ద ఫిజియాలజీ, బయో ఫిజిక్సు విభాగాలలో ప్రొఫెసర్ గా యున్నారు. ఆమె హార్వర్డ్ హ్యూగ్స్ మెడికల్ ఇనిస్టిట్యూట్ నంరు పరిశోధకురాలిగా కూడా ఉన్నారు.
ఆమె 2004 లో నేషనల్ అకాడమీ ఆఫ్ సైన్స్ లో ప్రవేశించారు. ఆమె 2008 లో అమెరికన్ అకాడమీ ఆఫ్ ఆర్ట్స్, సైన్సెస్ లో ఫెలోగా ఎన్నికైనారు. She also sits on the Selection Committee for Life Science and Medicine which chooses winners of the Shaw Prize.
ఇతర లింకులు
వర్గం:1947 జననాలు వర్గం:జీవిస్తున్న ప్రజలు వర్గం:అమెరికన్ నాడీకణ శాస్త్రవేత్తలు వర్గం:వైద్యశాస్త్రంలో నోబెల్ బహుమతి గ్రహీతలు వర్గం:నోబెల్ బహుమతి పొందిన అమెరికన్లు వర్గం:అమెరికా శాస్త్రవేత్తలు వర్గం:మహిళా నాడీకణ శాస్త్రవేత్తలు వర్గం:అమెరికా వ్యక్తులు వర్గం:నోబెల్ బహుమతి పొందిన మహిళలు
జెస్సీ
జెస్సీ 2019లో విడుదలైన తెలుగు సినిమా. ఏకా ఆర్ట్ ప్రొడ‌క్షన్ ప్రైవేట్ లిమిటెడ్ బ్యాన‌ర్‌పై శ్వేతా సింగ్ నిర్మించిన ఈ సినిమాకు వి. అశ్వని కుమార్. దర్శకత్వం వహించాడు. అభినవ్ గౌతమ్, అర్చన, అతుల్‌ కులకర్ణి, క‌బీర్ దుహ‌న్ సింగ్‌, ఆషిమా న‌ర్వాల్ ప్రధాన పాత్రల్లో నటించిన ఈ సినిమా 2019 మార్చి 15న విడుదలైంది.
కథ
విక్టోరియా హౌస్‌లో ఉండే ఇద్దరు అక్కచెల్లెల్లు జెస్సీ (అషిమా), యమి (శ్రీత చందన) యాక్సిడెంట్‌లో చనిపోయి దెయ్యాలుగా మారారనే కారణంతో ఆ ఇల్లుని ఎవరూ కొనరు.పావణి గంగిరెడ్డి, అభినవ్ గౌతమ్, అభిషేక్, పూర్ణిమలు ఘోస్ట్ హంటర్స్. దెయ్యాలు ఉన్నాయో లేదో ప్రాక్టికల్ కనుకొనే ప్రయత్నంలో విక్టోరియా హౌస్‌కి వెళ్తారు. వీరికి మార్గమధ్యలో విక్టోరియా హౌస్ యజమాని సమీర (అర్చన) పరిచయం అవుతుంది. అసలు ఈ అక్కచెల్లెల్లు ఎవరు? చివరికి ఘోస్ట్ హంటర్స్ ( అభినవ్, అభిషేక్, పూర్ణిమ, పావని) నిజమైన దెయ్యాన్ని పట్టుకోగలిగారా? లేదా అనేదే మిగతా సినిమా కథ.
మూలాలు
వర్గం:2019 తెలుగు సినిమాలు వర్గం:2019 సినిమాలు
ఒబెరాయ్ ట్రైడెంట్
ఒబెరాయ్ మరియ ట్రైడెంట్ అనేవి రెండు ప్రఖ్యాతి గాంచిన ఐదు నక్షత్రాల హోటళ్లు. భారతదేశంలోని పలు నగరాలతో పాటు ప్రపంచవ్యాప్తంగా అనేక దేశాల్లో ఉన్న ఒబెరాయ్ హోటల్స్, రిస్టార్ట్స్ సంస్థ కొన్నిసార్లు సొంతంగా ఈ రెండు హోటళ్లను నిర్వహించింది. ఒకే కాంప్లెక్స్ లో కలిసి ఈ రెండు హోటళ్లు ఉన్నప్పుడు వాటి పేర్లను కలిపి ఒబెరాయ్ ట్రైడెంట్ పేరుతో పిలిచేవారు. ఒబెరాయ్ హోటల్స్ & రిసార్ట్స్, ట్రైడెంట్ హోటల్స్ ముంబయిలోని నారిమన్ పాయింట్ కు సమీపోంల ఉన్నాయి. ఇవి అందరికీ ది ఒబెరాయ్ ముంబై, ట్రైడెంట్ అని తెలుసు. ఈ రెండూ కూడా ఒబెరాయ్ హోటల్స్ & రిసార్ట్స్ యాజమాన్యం కింద పనిచేస్తున్నాయి. ఇవి రెండు వేర్వేరు భవనాల్లో ఉన్నప్పటికీ రెండింటినీ కలుపుతూ ఓ వంతెన (ప్యాసేజ్) ఏర్పాటు చేశారు.
ప్రాథమికంగా వీటిని ఒబెరాయ్ టవర్స్/ఒబెరాయ్ షేరటాన్ అని పిలుస్తారు. 2004 నుంచి 2008 వరకు హిల్టన్ హోటల్స్ కార్పోరేషన్, ఒబెరాయ్ హోటల్స్ & రిసార్ట్స్ వ్యాపార కలయిక ఉండటం వల్ల ఆ కాలంలో ఈ హోటల్ ను హిల్టన్ టవర్స్ అని కూడా పిలిచేవారు. తిరిగి ఏప్రిల్ 2008లో ఈ హోటల్ ట్రైడెంట్ టవర్స్ గా పేరు మార్చుకుంది.
సొంతదారు
ఒబెరాయ్ కుటుంబ మూలపురుషుడైన శ్రీ పి.ఆర్.ఎస్. ఒబెరాయ్ ఇఐహెచ్ లిమిటెడ్ లో 32.11 శాతం వాటాతో ప్రదాన వాటాదారుగా ఉన్నారు. అదేవిధంగా సిగరెట్లు నుంచి హోటల్స్ వరకు కలిగి ఉన్న ఐ.టి.సి. లిమిటెడ్ 14.98 శాతం వాటా కలిగి ఉంది. ఐ.టి.సి నుంచి ఒత్తిళ్లు, ముఖేష్ అంబానీకి చెందిన రిలయన్స్ ఇండస్ట్రీస్ తో విభేదాలను తొలగించేందుకు తమకు స్వతహాగా వచ్చిన 15 శాతం వాటా నుంచి 14.12 శాతం వాటాను ఒబెరాయ్ కుటుంబం ఇ.ఐ.హెచ్ లిమిటెడ్ నుంచి వదులుకున్నారు. దీంతో ఈ గ్రూపులో రిలియన్స్ ఇండస్ట్రీస్ 20 శాతం వాటా కలిగి ఉంది.
నవంబర్ 2008 ఉగ్రవాదుల దాడి
మిగతా సమాచారం: 2008 ముంబై దాడులు
2008 నవంబరు 26 నాడు ముంబయిలోని ఒబెరాయ్, ట్రైడెంట్, నారిమన్ పాయింట్లపై ఉగ్రవాదులు దాడి చేశారు. 2008లో జరిగిన ముంబై దాడుల్లో భాగంగా ఇవి జరిగాయి. 3 రోజుల పాటు జరిగిన ఈ మారణ హోమంలో సిబ్బందితో సహా 32 మంది అతిథులు మరణించారు.
హోటల్స్ జాబితా
ఒబెరాయ్ హోటల్స్ & రిసార్ట్స్
ఇండోనేషియాలో
మారిసస్ లో
ఈజిప్టులో
సౌదీ అరేబియాలో
'''యు.ఎ.ఇ. లో'''
భారతదేశంలో
సూచనలు
వర్గం:భారతదేశ హోటళ్ళు వర్గం:ముంబయి హోటళ్ళు
కొండమల్లేపల్లి మండలం
కొండమల్లేపల్లి మండలం, తెలంగాణ రాష్ట్రం, నల్గొండ జిల్లా లోని మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. ప్రస్తుతం ఈ మండలం దేవరకొండ రెవెన్యూ డివిజను లో భాగం.ఈ మండలంలో 14  రెవెన్యూ గ్రామాలు ఉన్నాయి.కొండమల్లేపల్లి మండలం, నల్గొండ లోకసభ నియోజకవర్గంలోని, దేవరకొండ శాసనసభ నియోజకవర్గం కింద నిర్వహించబడుతుంది.ఇది దేవరకొండ రెవెన్యూ డివిజను పరిధికి చెందిన తొమ్మిది మండలాల్లో ఇది ఒకటి. జిల్లా ప్రధాన కేంద్రం సుమారు 60 కి.మీ.దూరంలో ఉంది. పోస్టల్ ప్రధాన కార్యాలయం కొండమల్లేపల్లి పట్టణంలో ఉంది. మండల కేంద్రం కొండమల్లేపల్లి.
2016 లో ఏ ర్పడిన కొత్త మండలం
గతంలో కొండమల్లేపల్లి గ్రామం, ఇదే నల్గొండ జిల్లా, దేవరకొండ రెవెన్యూ డివిజను, దేవరకొండ మండలంలో ఉండేది.తెలంగాణ ప్రత్యేక రాష్ట్రంగా ఏర్పడిన తరువాత, మొదటిసారిగా 2016 లో ప్రభుత్వం నూతన జిల్లాలు, రెవిన్యూ డివిజన్లు, మండలాల ఏర్పాటులో భాగంగా కొండమల్లేపల్లి గ్రామాన్ని నూతన మండల కేంద్రంగా ప్రకటించి, ఇదే నల్గొండ జిల్లా. దేవరకొండ రెవెన్యూ డివిజను పరిధిలో, దేవరకొండ మండలంలోని 14 (1+13) గ్రామాలను విడగొట్టి ది.11.10.2016 నుండి కొత్త మండలంగా అమలులోకి తెస్తూ ప్రభుత్వం ఉత్తర్వులు జారీ చేసింది.
సమీప మండలాలు
కొండమల్లేపల్లి మండానికి దక్షిణం వైపు చందంపేట మండలం, తూర్పు వైపు పెద్ద అడిశర్లపల్లి మండలం, పడమటి వైపు గుండ్లపల్లి మండలం, ఉత్తరం వైపు నాంపల్లి మండలం ఉన్నాయి.
సమీప పట్టణాలు
దేవరకొండ, మాచర్ల, శ్రీశైలం ప్రాజెక్ట్ (రైట్ బాంకు కాలనీ) టౌన్ షిప్,నాగర్‌కర్నూలు కొండా మల్లేపల్లి మండలానికి సమీపంలో ఉన్నాయి.
రోడ్డు మార్గం
నల్గొండ పట్టణం కొండా మల్లేపల్లికి సమీప పట్టణం. నల్గొండ జిల్లా ప్రధాన కేంద్రం నుండి కొండా మల్లేపల్లి మండలానికి రోడ్డు అనుసంధానించబడిఉంది,
రైలు మార్గం
కొండమల్లేపల్లి మండలానికి సమీపంలో 10 కి.మీ. లోపు రైల్వే స్టేషన్ లేదు.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
సుబ్బరాయ శర్మ
జీవిత విషయాలు
సుబ్బరాయ శర్మ 1947, జనవరి 3న దుర్గా ప్రసాద రావు, సుందరి దంపతులకు ఆంధ్రప్రదేశ్ రాష్ట్రం కృష్ణా జిల్లా విజయవాడలో జన్మించాడు. ఎస్.ఆర్.ఆర్. ప్రభుత్వ డిగ్రీ కళాశాలలో బికామ్ పూర్తిచేశాడు. 1974 మార్చిలో జ్ఞానప్రసూనాంబతో వివాహం జరిగింది. వీరికి ఇద్దరు ఒక అబ్బాయి (బాలపవన్ కుమార్), ఒక అమ్మాయి (కిరణ్మయి).
నాటకరంగం
1960లో విద్యార్థి దశలోనే తన సీనియర్ చిట్టూరి నాగభూషణం ప్రేరణతో మెుద్దబ్బాయి నాటిక ద్వారా నాటకరంగ ప్రవేశం చేశాడు. పాఠశాల దశలోనే తన మిత్రులు సుత్తి వీరభద్రరావు, మాధవపెద్ది రమేష్ (సినీ నేపధ్యగాయకుడు), విన్నకోట విజయరాం మెుదలైన వారితో కలిసి ఉద్ధారకులు, పేటెంట్మందు, చివరకు మిగిలేది, కళాకార్, పెళ్ళిచూపులు, విన్నకోట రామన్నపంతులు దర్శకత్వంలో దశమగ్రహం వంటి నాటకాలలో నటించాడు. వాటిల్లో చివరికి మిగిలేది అనే నాటకం బాగా రక్తి కట్టింది. కళాశాలలో చదివే రోజుల్లో పేషెంట్ మందు, అంతా ఇంతే, వాంటెడ్ ఫాదర్ అనే నాటకాల్లో నటించాడు.
1967లో పి.యూ.సి చదువుతున్న జంధ్యాలను నటుడిగా ఆడది నాటిక ద్వారా పరిచయం చేసి, జంధ్యాల రాసిన మెుదటి నాటిక జీవనజ్యోతికి దర్శకత్వం వహించాడు. కెమెరామెన్ ఎం. వి. రఘుతో కలిసి కూడా కొన్ని నాటకాలు వేశాడు. అంతా ఇంతే, అతిధిదేవుళ్ళొస్తున్నారు, వాంటెడ్ ఫాదర్స్, రాతిమనిషి, లేపాక్షి, సంభవామియుగేయుగే (సి. రామ్మోహనరావు దర్శకత్వం), కీర్తిశేషులు, మాటతప్పకు మెుదలైన నాటిక నాటకాలలో నటిస్తుండగా శర్మలోని ప్రతిభను గుర్తించిన చింతా కబీరుదాసు మారనిమనిషి నాటకంలో హీరో వేషం వేయించాడు.
1970లో ఉద్యోగం కోసం హైదరాబాదు వచ్చి తన నటనా జీవితం కొనసాగించాడు. ఆర్టీసీ కార్మికులతో కలిసి నాటకాలు వేసేవాడు. వారు ఈయన్ను యాజమాన్యానికి రెకమెండ్ చేసి ఆర్టీసీలో జూనియర్ అసిస్టెంటు ఉద్యోగం కల్పించారు. యండమూరి వీరేంద్రనాధ్ సహచర్యంతో ఆయన వ్రాసిన కుక్క, రుద్రవీణ, గులాబిముళ్ళు, మనుషులొస్తున్నారు జాగ్రత్త, శివరంజని, నిశ్శబ్ధం, నిశ్శబ్దం నీకూ నాకూ మధ్య అనే నాటకాలలో నటించాడు. వీటిల్లో శివరంజని, పద్మవ్యూహం, హుష్‌కాకి నాటకాలు నాకు గుర్తింపును తెచ్చాయి.
ఆర్తి నాటకంలో 80 సంవత్సరాల కోయదొరపాత్ర చూసిన సినీ దర్శకుడు మృణాళ్ సేన్ శర్మను పిలిపించుకుని అభినందించాడు. ఎల్. బి. శ్రీరామ్ వ్రాసిన ఒంటెద్దు బండి నాటకం నూరు ప్రదర్శనలు పూర్తి చేశాడు. ఈ నాటకం ద్వారా మద్రాసు కళాసాగర్ సంస్థ ట్రైయాన్యుయల్ (ముాడు సంవత్సరాలకు ఒకసారి ఇచ్చే బహుమతి) ఉత్తమ నటుడు అవార్డు అందుకున్నాడు. ప్రతి సంవత్సరం 3 రోజులపాటు నాటకోత్సవాలు నిర్వహించడంతోపాటు ప్రతి సంవత్సరం ఒక కొత్త నాటకాన్ని తయారుచేస్తున్నాడు.
రేడియోరంగం
1975లో ఆకాశవాణి నాటక విభాగంలో ఆడిషన్ టెస్టు పాసయి చిరంజీవి, శారదా శ్రీనివాసన్, జీడిగుంట రామచంద్ర మూర్తి, శ్యామ సుందరి, జె. వి. రమణమూర్తి, మురళీకృష్ణ మొదలైన వారితో రేడియో నాటకాల్లో పాల్గొన్నాడు. రేడియోలో ప్రసారమైన విశ్వనాథ సత్యనారాయణ వేయిపడగలులో ధర్మారావు పాత్ర ధరించాడు.
టివిరంగం
కృష్ణమూర్తి-కుక్కపిల్లలు, తుస్సు తుస్సు ఢాంఢాం, సత్యం, తిమ్మరుసు, రంతిదేముడు, రాహు కేతువులు, సారాంశం, మనిషి- ఇలా అనేక టెలీఫిల్మ్స్ నటించారు. జెమినీ టీవీలో ప్రసారమైన తుళసీదళం సీరియల్ లో ఒక ముఖ్యపాత్రలో నటించాడు.
సినిమారంగం
1983లో ఉషాకిరణ్ మూవీస్ నిర్మాణంలో వచ్చిన మయూరి సినిమా ద్వారా చిత్రరంగ ప్రవేశం చేశాడు.
పురస్కారాలు
జెమిని టివీలో ప్రసారమైన తులసీదళం సీరియల్ ద్వారా ప్రభుత్వ గుర్తింపు లభించింది. ఈ సీరియల్‌లో పైడితల్లి పాత్రకు గుర్తింపు 1993లో ఉత్తమసహాయ నటుడి అవార్డు లభించింది. రెండుసార్లు ప్రభుత్వ నంది నాటకోత్సవాలలో న్యాయనిర్ణేతగా వెళ్ళాడు. నాలుగుసార్లు నంది టివీ అవార్డుల కమిటీలో న్యాయనిర్ణేతగా వ్యవహరించాడు. 2009లో ఢిల్లీతెలుగు అకాడమీ ద్వారా లైఫ్ టైమ్ ఎచీవ్‌మెంట్ అవార్డుతో సన్మానం పొందాడు.
బయటి లింకులు
వర్గం:తెలుగు సినిమా నటులు వర్గం:కృష్ణా జిల్లా ఆకాశవాణి కళాకారులు వర్గం:కృష్ణా జిల్లా టెలివిజన్ నటులు వర్గం:కృష్ణా జిల్లా వ్యక్తులు వర్గం:విజయవాడ వ్యక్తులు వర్గం:టెలివిజన్ నటులు వర్గం:టెలివిజన్ వ్యాఖ్యాతలు వర్గం:రంగస్థల కళాకారులు వర్గం:రంగస్థల నటులు వర్గం:తెలుగు రంగస్థల నటులు వర్గం:తెలుగు రంగస్థల కళాకారులు
బేతపూడి (బాపట్ల)
బేతపూడి బాపట్ల జిల్లా, బాపట్ల మండలానికి చెందిన రెవెన్యూయేతర గ్రామం.
మూలాలు
వర్గం:బాపట్ల మండలం లోని రెవిన్యూయేతర గ్రామాలు
పవన విద్యుత్తు
thumb|right|200px|సైన్సుకు సంబంధించిన కారణాల రీత్యా మూడు రెక్కలు కలిగిన గాలి మర సాధారణంగా అన్నిచోట్లా వాడతుంటారు పవన విద్యుత్తు అనగా గాలిని ప్రత్యేక యంత్రాల ద్వారా విద్యుచ్ఛక్తిగా మార్చడం. 2007 నాటికి ప్రపంచం మొత్తమ్మీద సుమారు 94.1 గిగావాట్ల విద్యుచ్చక్తి ఉత్పత్తి అవుతున్నదని అంచనా. ప్రస్తుతానికి ప్రపంచం వినియోగించే మొత్తం విద్యుత్తులో పవన విద్యుత్తు వినియోగం కేవలం 1 శాతమే అయినా, 2000 నుంచీ 2007 వరకు ఐదురెట్ల వేగంతో అభివృద్ధి చెందుతూ వస్తోంది. చాలా దేశాలలో ఇది చెప్పుకోదగ్గ స్థాయిలో వాడుకలో ఉంది. డెన్మార్క్ లో 19%, స్పెయిన్, పోర్చుగల్ లో 9%, జర్మనీ, ఐర్లాండ్ లలో 6% విద్యుదుత్పత్తి పవనశక్తినుంచే ఉత్పత్తి అవుతున్నది. భారతదేశంలో పవన శక్తి మొత్తం ఉత్పత్తిలో 1.6 శాతం దాకా ఉంది.
పవన శక్తిని భారతదేశంలో పూర్వీకులు, చాలా ఏళ్ళ ముందునుంచీ నావలను నడపడానికీ, నీటిని తోడటానికి, గింజలను పొడి చేయడానికి వాడేవారు. కానీ ప్రస్తుతం దీని ఉపయోగం ఎక్కువగా విద్యుదుత్పత్తిలోనే. పవన విద్యుత్తు శిలాజ ఇంధనాల వంటి ఇతర వనరుల నుంచి ఉత్పత్తి చేసే విద్యుత్తుతో పోలిస్తే తక్కువ గ్రీన్‌హౌస్ వాయువులను విడుదల చేస్తుంది కాబట్టి, పర్యావరణ కారులు దీన్ని మంచి ప్రత్యామ్నాయ ఇంధన వనరుగా భావిస్తున్నారు.
చరిత్ర
మానవుడు కనీసం 5,500 సంవత్సరాలకు పూర్వమే పవన శక్తిని తెరచాపల రూపంలో నౌకలను నడపడానికి ఉపయోగించడం నేర్చుకున్నాడు. బాబిలోనియన్ చక్రవర్తియైన హమ్మురాబి 17వ శతాబ్దంలో తాను తలపెట్టిన మహత్తర సాగునీటి పథకం కోసం పవన శక్తిని ఉపయోగించాలనుకున్నాడు.
దేవరకొండ మండలం
దేవరకొండ మండలం, తెలంగాణ రాష్ట్రం, నల్గొండ జిల్లాకు, చెందిన మండలం.
2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం దేవరకొండ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 15  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. మండల కేంద్రం దేవరకొండ
మండల జనాభా
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని జనాభా - మొత్తం 99,384 - పురుషులు 50,964 - స్త్రీలు 48,420
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 237 చ.కి.మీ. కాగా, జనాభా 67,107. జనాభాలో పురుషులు 34,209 కాగా, స్త్రీల సంఖ్య 32,898. మండలంలో 15,207 గృహాలున్నాయి.
రెవిన్యూ గ్రామాలు
గమనిక:నిర్జన గ్రామాలు ఒకటి పరిగణనలోకి తీసుకోలేదు
కేత్కి డేవ్
కేత్కి డేవ్, మహారాష్ట్ర కు చెందిన సినిమా నటి. 75 పైగా గుజరాతీ సినిమాలలో నటించింది.
జననం
కేత్కి డేవ్ 1960 జూన్ 23న ప్రవీణ్ జోషి - సరితా జోషి దంపతులకు జన్మించింది. ప్రవీణ్ జోషి నాటకరంగ దర్శకుడు కాగా, సరితా జోషి సినిమా నటి. కేత్కి చెల్లెలు పూర్బీ జోషి నటి, యాంకర్.
వ్యక్తిగత జీవితం
గుజరాతీ థియేటర్ కంపెనీని నడుపుతున్న నటుడు రసిక్ దవేను వివాహం చేసుకుంది.
సినిమారంగం
ఆమ్దాని అత్తాన్ని ఖర్చ రూపయ్యా, మనీ హై తో హనీ హై, కల్ హో నా హో, హలో హమ్ లల్లన్ బోల్ రహే హై వంటి ప్రముఖ హిందీ సినిమాలలో కూడా నటించింది. నాచ్ బలియే 2, బిగ్ బాస్, క్యుంకీ సాస్ భీ కభీ బహు థీ, బెహెనేన్, యే దిల్ క్యా కరే వంటి జీ టీవీ సీరియళ్ళతో నటించింది.
పల్నాడు పట్టణాభివృద్థి సంస్థ
పల్నాడు పట్టణాభివృద్థి సంస్థ, ఆంధ్రప్రదేశ్ మెట్రోపాలిటన్ రీజియన్, అర్బన్ డెవలప్‌మెంట్ అథారిటీస్ యాక్ట్, 2016 (చట్టం నం.5 ఆఫ్ 2016) ప్రకారం ఏర్పడింది. పల్నాడు పట్టణ అభివృద్ధి అథారిటీ (PAUDA) దీని ప్రధాన పరిపాలనా కేంద్రం జిల్లా ముఖ్య పట్టణం నరసరావుపేట.ఇది 2022 డిసెంబరు 26 నుండి అమలులోకి వచ్చింది.
లక్ష్యాలు
ఆంధ్రప్రదేశ్ జిల్లాల పునర్వ్యవస్థీకరణ - 2022 భాగంగా నరసరావుపేట ప్రధాన కేంద్రంగా, పల్నాడు జిల్లా కొత్తగా ఏర్పడింది. ఈ జిల్లా లోని ప్రాంతాల లక్ష్యాలను సాధించడానికి అర్బన్ డెవలప్‌మెంట్ అథారిటీకి సంబంధించిన అభివృద్ధి కార్యకలాపాలను ప్రోత్సహించాల్సిన అవసరాన్ని దృష్టిలో ఉంచుకుని ఈ సంస్థను ఆంధ్రప్రదేశ్ ప్రభుత్వం ఏర్పాటు చేసింది. పల్నాడు పట్టణాభివృద్థి సంస్థ 7281.31 చదరపు కిలోమీటర్ల విస్తీర్ణములో, 21,36,660 జనాభాను కలిగి ఉంది.పల్నాడు పట్టణాభివృద్థి సంస్థ పరిధిలో 28 మండలాల్లోని 349 గ్రామాలు, 8 పట్టణ స్థానిక సంస్థలు ఉన్నాయి.
పౌడా పరిధిలోని గ్రామాలు, ప్రాంతాలు
ఈ చట్టం ప్రయోజనం కోసం ఏర్పడిన "పల్నాడు అర్బన్ డెవలప్‌మెంట్ ఏరియా (PAUDA)" పరిధిలో ఉన్న  గ్రామాలు, ప్రాంతాలు వివరాలు.
సుంకిరెడ్డి నారాయణరెడ్డి
thumb|బహుళ సుంకిరెడ్డి నారాయణ రెడ్డి ప్రముఖ తెలుగు కవి, సాహితీవేత్త, చరిత్రకారుడు. సురవరం ప్రతాప రెడ్డి   బాటలో నడుస్తూ  మరుగునపడ్డ తెలంగాణ సాహిత్యాన్ని, చరిత్రను వెలికి తీసి పుస్తకాలు రాసి భావితరాలకు అందించిన గొప్ప గ్రంథకర్త. నాగార్జున ప్రభుత్వ డిగ్రీ కళాశాలలో తెలుగు అధ్యాపకునిగా పనిచేశాడు. అటు అధ్యాపకుడిగా పని చేస్తూనే తెలంగాణా ప్రాచీన సాహిత్యాన్ని  ముంగిలి పేరుతో గ్రంథస్తం చేశాడు. సుంకిరెడ్డి నారాయణ రెడ్డి సాహిత్యానికి చేసిన సేవలకు గాను..తెలుగు విశ్వవిద్యాలయం డాక్టరేట్‌తో సత్కరించింది.
జీవిత విశేషాలు
సుంకిరెడ్డి నారాయణ రెడ్డి నల్లగొండ జిల్లా కనగల్ మండలం పగిడిమర్రి గ్రామంలో 1954, మార్చి 12న కోటమ్మ, మాధవరెడ్డి దంపతులకు జన్మించాడు. అభ్యుదయ కవిత్వంలో మధ్యతరగతి జీవితచిత్రణ అనే అంశంపై పరిశోధన చేసి ఉస్మానియా విశ్వవిద్యాలయం నుంచి 1982లో ఎం.ఫిల్ పట్టా పొందాడు. అదేవిధంగా అదే యూనివర్సిటీ నుంచి "తెలుగు కవిత్వం-తాత్విక నేపథ్యం" అనే అంశంపై పరిశోధన చేసి 1991లో పీహెచ్‌డీ పొందాడు. ఉస్మానియా విశ్వవిద్యాలయంలో ఎం.ఏ చదువుతున్న రోజుల్లోనే ఉస్మానియా రైటర్స్ సర్కిల్‌కు కన్వీనర్‌గా ఉంటూ పలు సాహితీ కార్యక్రమాలు నిర్వహించాడు. అతని సంపాదకత్వంలో 1971-80 దశాబ్దం ఈ తరం యుద్ధం కవిత వెలువడింది. శ్రీకాకుళం సాహితీ వ్యవస్థాపకులుగా శ్రీకాకుళంలో పలు సాహితీ కార్యక్రమాలు నిర్వహించారు.
నల్లగొండలో నీలగిరి సాహితిని స్థాపించి 1992 నుంచి 1998 వరకు ఎందరో యువకవులను, రచయితలను ప్రోత్సహించడమే కాకుండా బహుజన, దళిత, ముస్లింవాద కవిత్వం తెలుగు సాహిత్యంలో రావడానికి ప్రధాన కారకులయ్యాడు. 1992 నుంచి నీలగిరి సాహితితో పాటు జలసాధన సమితి పక్షాన తెలంగాణకు జరిగిన అన్యాయాన్ని పలు వేదికల ద్వారా వివరించాడు. 1998లో తెలంగాణ సాంస్కృతిక వేదికను ఏర్పాటు చేయడంలో కీలకపాత్ర పోషించారు. వేల ఏండ్ల నుంచి తెలుగువారంతా కలిసే ఉన్నారన్న ఆంధ్రపాలకుల తప్పుడు వాదనల్ని తిప్పికొడుతూ తెలంగాణ ప్రాంత విశిష్టతను, అస్థిత్వాన్ని తన వ్యాసాల ద్వారా వెల్లడించాడు. ఇందులో భాగంగా ముంగిలి, తెలంగాణ చరిత్ర అనే రెండు గ్రంథాలను వెలువరించాడు. గుంటూరు ఏసుపాదం, గుడిహాళం రఘునాథంలతో కలిసి సముద్రాలతో సంఘర్షణలతో అనే విపశ్యన కవితా సంపుటిని వెలువరించి అస్థిత్వ ఉద్యమాలకు తాత్విక నేపథ్యాన్ని అందించాడు. 2012, మార్చి 31న చండూరు ప్రభుత్వ డిగ్రీ కళాశాల ప్రధానాచార్యులుగా ఉద్యోగ విరమణ చేశాడు.
వ్యక్తిగత జీవితం
అతని భార్య హేమలత. అతనికి ముగ్గురు కుమార్తెలు.
బయటి లంకెలు
వర్గం:తెలంగాణ రచయితలు వర్గం:తెలుగు కవులు వర్గం:1954 జననాలు వర్గం:జీవిస్తున్న ప్రజలు వర్గం:తెలంగాణ రాష్ట్ర ఆవిర్భావ పురస్కార గ్రహీతలు
బి. విజయలక్ష్మి
విద్యాభ్యాసం
ఈవిడ తిరుచిరాపల్లి లోని సీతాలక్ష్మి రామస్వామి కళాశాల నుండి పోస్ట్ గ్రాడ్యుయేషన్ పూర్తిచేసి 1974 లో మద్రాసు విశ్వవిద్యాలయం లోని థియోరిటికల్ భౌతికశాస్త్ర శాఖలో పి.హెచ్.డి. కోసం చేరారు. ఈవిడ పరిశోధనాంశం "Relativistic wave equations and their proportions".
కెరీర్, పరిశోధనలు
విజయలక్ష్మిగారు1978 లో తన పరిశోధనలను ప్రారంభించారు on characterizing a spinning particle in non-relativistic quantum mechanics. This was a novel idea of the interplay of geometry and topology. This also produced an interesting dual relation between massless particles and the monopoles of electromagnetic theory. 1979 లో "Consistency of spin-1 theories in external electromagnetic fields" అనే పరిశోధనా వ్యాసాన్ని ఎం. సీతారామన్, పి. ఎం. మాత్యూస్ అనుసంధానంతో ప్రచురించారు.
అదే కాలంలో సూపర్ సిమ్మెట్రీ అనే అంశం ప్రాధాన్యత వహిస్తున్నది. దానిగురించి కూడా పరిశోధన చేసిన విజయలక్ష్మి ఐ.ఐ.టి., కాన్పూర్ సందర్శించి కొన్ని నెలలు అక్కడ కూడా పరిశోధన చేశారు. అక్కడ ఆమె కెప్టెన్ లక్ష్మీ సెహ్గల్ ను కలిసారు. ఆవిడ ప్రోత్సాహంతో బెంగుళూరు, Indian Instititute of Science లోని సెంటర్ ఫర్ థియేరిటికల్ ఫిజిక్స్ లో మరికొంతకాలం సూపర్ సిమ్మెట్రీ మీద పరిశోధనలను కొనసాగించి, మరో రెండు పరిశోధనాంశాలను ప్రచురించారు.
మరో రెండు సంవత్సరాలు పరిశోధనల కోసం జయరామన్ తో కలిసి ఆమె ట్రీస్టెలోని ICTP వెల్దామనుకుంటున్న తరుణంలో ఆమె ఆరోగ్యం క్షీణించి 1985 మే 12 తేదీన శాశ్వతంగా నిద్రించింది.
వ్యక్తిగత జీవితం
ఈమె జీవితంలో అతి ముఖ్యమైన వ్యక్తి టి. జయరామన్ తర్వాత 1978లో ఇద్దరూ వివాహం చేసుకొని భార్యాభర్తలుగా మారారు. అతనితో విజయలక్ష్మి రాజకీయాల గురించి చర్చించి నెమ్మదిగా కమ్యూనిష్టు భావజాలానికి మారారు. జయరామన్ ఆమెకు చాలా మానసికంగా కావలసిన ధైర్యాన్ని ఇచ్చేవారు. అతని ద్వారా స్నేహితులు, అత్తమామలు ఆమె ఆరోగ్యం క్షీణించినప్పుడు చాలా సహకారం అందించారు. జీర్ణాశయ క్యాన్సర్తో బాధపడుతున్న ఆమె, ఆ వ్యాధి ఎముకలకు వ్యాపించడంవలన,, రేడియేషన్, కీమోథిరపీ వైద్యాల మూలంగా కొంతకాలం పూర్తిగా నడవలేక చక్రాలకుర్చీతోనే కదలగలిగారు.
అకాల మరణం
ఈమె జరిపిన జీవనపోరాటం, పరిశోధనలు, చిన్ననాటి విషయాల గురించి ఒక గంట డాక్యుమెంటరీ “Vijayalakshmi: The Story of a Young Woman with Cancer”గా చిత్రీకరించారు. ఇది 1980లలో దూరదర్శన్లో ప్రసారం చేయబడింది.
అంతర్జాతీయ స్థాయిలో పరిశోధనలు జరిపిన ఈ మహిళా శాస్త్రవేత్త 32 సంవత్సరాల ప్రాయంలోనే క్యాన్సర్ వ్యాధితో మరణించింది.
వెలుపలి లింకులు
వర్గం:మహిళా శాస్త్రవేత్తలు వర్గం:భారతీయ మహిళా శాస్త్రవేత్తలు వర్గం:1985 మరణాలు వర్గం:భౌతిక శాస్త్రవేత్తలు
పంచరంగ క్షేత్రాలు
thumb|శ్రీ రంగనాథుడు. పంచ క్షేత్రములు లేదా పంచరంగములు అనేవి విష్ణు స్వరూపమైన, కావేరీ తీరం లో ఉన్నటు వంటి  అయిదు రంగనాథుని ఆలయ క్షేత్రములు. వీటిలో ఒకటి కర్ణాటకలో, మిగతా నాలుగు తమిళనాడులో ఉన్నాయి.
శ్రీరంగం (తిరుచిరాపల్లి లో గల కావేరి నది లోని ద్వీపం ) లోని శ్రీ రంగనాథ స్వామి  దేవాలయం,
తిరుఇందలూరు లోని పరిమళ రంగనాథ పెరుమాళ్ ఆలయం
కోవిల్లాది (తిరుచిరాపల్లి లో ) లోని శ్రీ అప్పక్కుదథన్ పెరుమాళ్ ఆలయం ,
కుంభకోణం లోని సారంగపాణి దేవాలయం.
శ్రీరంగపట్న అరంగనాథస్వామి ఆలయం
సతీష్ చంద్ర కౌశిక్
సతీష్ చంద్ర కౌశిక్ (1956 ఏప్రిల్ 13 - 2023 మార్చి 8) భారతదేశానికి చెందిన సినిమా నటుడు, దర్శకుడు, నిర్మాత, హాస్యనటుడు, స్క్రీన్ రైటర్.
మరణం
ఆయన 66 సంవత్సరాల వయస్సులో 2023 మార్చి 8న గుర్గావ్‌లో గుండెపోటుతో మరణించాడు. అతను జావేద్ అఖ్తర్, షబానా అజ్మీ ఇంట్లో అలీ ఫజల్, రిచా చద్దా, మహిమా చౌదరి తో అదేరోజు హోలీ పర్వదినం కావున సరదాగా గడిపాడు. కాగా ఇదే ఆయన చివరి ఇన్‌స్టాగ్రామ్ పోస్ట్‌ కావడం బాధాకరం. ఆయనకు భార్య, కూతురు ఉన్నారు.
గ్రామ నామం
thumb|293x293px|అమరావతి రోడ్డులో ఏకాక్షర నామం గల [[లాం గ్రామం]] జనసముదాయాలకు ఉండే పేర్లను గ్రామ నామం అంటారు. ఊళ్ళ పేర్లని వ్యవహరించే వీటిని మౌలికంగా వేర్వేరు గ్రామాలను గుర్తించేందుకు ఉపయోగిస్తారు. పలువురు చరిత్రకారులు గ్రామ నామాల వెనుక ఆయా గ్రామాల చరిత్ర, సంస్కృతి వంటివి ఉంటాయని భావించారు.
గ్రామ నామాధ్యయనం
గ్రామనామాధ్యయనం స్థలనామాధ్యయనంలో ఒక భాగం. ఊళ్ల పేర్లకు అర్థాలు, వాటి వెనుక ఉన్న విషయాలు తదితర గ్రామనామాల సర్వవిశేషాలను అధ్యయనం చేయడం గ్రామనామాధ్యయనం అవుతుంది. గ్రామనామాలు ఏర్పడడంలో చారిత్రిక, భౌగోళిక, సామాజికాది అంశాలు ఎన్నో ఉంటాయి.
గ్రామనామాల్లోని పదాల సంఖ్య
గ్రామాల పేర్లలోని పదాల సంఖ్యను ఆధారం చేసుకుని గ్రామనామాలను విభజించవచ్చు.
గ్రామనామాల వ్యుత్పత్తి
గ్రామనామాల వ్యుత్పత్తి వెనుక ఆయా గ్రామాల సంస్కృతి, చరిత్ర మొదలైనవి ఉంటాయి. గ్రామనామాలు ఏర్పడడం వెనుక ఆ ఊళ్ళకు సంబంధించిన చారిత్రికాంశాలు, భౌగోళికాంశాలు, సామాజిక చరిత్ర,
గ్రామనామాల కాలక్రమం
భారతీయ ప్రదేశ నామాల అధ్యయనం కాలక్రమంలో ఐదు దశలకు చెందినదిగా ఉంటుంది.
పూర్వచారిత్రిక దశ
చారిత్రికాధారాలు విరివిగా లభ్యం కాకున్నా అప్పటికే కొన్ని ప్రాంతాల్లో చాలానాళ్ల ముందే జాతి, భాష, సంస్కృతి వంటి సంక్లిష్టమైన మానవ ప్రగతి సాధ్యపడిన దశ అది. ఆ దశకు చెందినవిగా గుర్తించిన పలు గ్రామనామాలు చారిత్రిక అవశేషాలుగా ఎంతో కీలకమైనవి. నదులు, అరణ్యాలు, కొండలు వంటి ప్రకృతిసిద్ధమైన ప్రదేశాల పేర్లు అప్పటివే నేటికీ చాలావరకూ కొనసాగుతున్నాయి. కానీ నాగరికత, మానవ జీవనంలో జరిగే విపరీతమైన మార్పుల వల్ల గ్రామాల పేర్లు అలా కొనసాగే అవకాశం తక్కువ. అయినా కాలప్రవాహానికి నిలిచి పలు గ్రామాలు, పట్టణాల పేర్లు ఇప్పటికీ అలాగే కొనసాగుతున్నాయి. వేంగి, వేలంగి, చొల్లంగి, రేలంగి, అన్నంగి, పోరంకి వంటి గ్రామాల పేర్లు ఆ ప్రాచీన కాలం నుంచి కొనసాగుతున్నవే. గ్రామనామాల్లో ఉత్తరపదంగా ప్రయోగం ఉన్న లంక కూడా పూర్వచారిత్రిక యుగానికి చెందినదిగా నిర్ధారించారు.
ప్రాక్తన చారిత్రిక దశ
ప్రాక్తన చారిత్రిక దశ కొత్త రాతియుగం, బృహత్ శిలాయుగానికి చెందినది. కొత్తగా దేశంలోని వివిధ ప్రాంతాలతో వర్తక వాణిజ్య సంబంధాలు బలపడ్డాయి. ఈ యుగంలో రాగి, ఇనుము కనుగొనడంతో వాటిని ఉపయోగిస్తూ లోహపరిశ్రమను ప్రారంభించారు. వ్యవసాయం విస్తృతం కావడమూ ఇదే దశలో ప్రారంభించింది. ఈ విషయాలన్నీ గ్రామనామాల్లో ప్రతిబింబించాయి.
ఖుర్ద్, కలాన్
ఒక గ్రామం లేదా పట్టణం లోని రెండు విభాగాలను సూచించడానికి ఖుర్ద్, కలాన్ అనే పేర్లను వాడుతారు. చిన్న విభాగాన్ని ఖుర్ద్ అని, పెద్ద విభాగాన్ని కలాన్ అనీ అంటారు. గ్రామం/పట్టణం పేరు తరువాత వీటిని చేరుస్తారు. తెలుగు రాష్ట్రాల్లో ఇవి ఎక్కువగా తెలంగాణ రాష్ట్రంలో ఉంటాయి. ఉదాహరణకు తెలంగాణ రాష్ట్రం, కొమరంభీం జిల్లాలోని వాంకిడి ఖుర్ద్, వాంకిడి కలాన్.
ఖండ్రిక, కండ్రిగ, కండ్రిక, ఖండ్రిగ
కండ్రిగ, కండ్రిక, ఖండ్రిగ, ఖండ్రిక అంటే పన్ను లేకుండా గుత్త కిచ్చిన భూఖండం. అలాంటి గ్రామాలకు పేరు చివర ఖండ్రిక/ఖండ్రిగ/కండ్రిక/కండ్రిగ అనే పదాన్ని చేరుస్తారు. ఉదాహరణకు చక్రాచార్యులవారి ఖండ్రిక, కలంబొట్లవారి ఖండ్రిక.
మాడా వెంకటేశ్వరరావు
మాడా వెంకటేశ్వరరావు (1950 అక్టోబర్ 10 - 2015 అక్టోబర్ 24) తెలుగు నటుడు. ఇతను "మాడా" అనే తన ఇంటిపేరు తోనే ప్రసిద్ధుడు. ఇతడు నపుంసక పాత్రలకు పెట్టింది పేరు.
జీవిత విశేషాలు
1950, అక్టోబర్ 10 న వెంకటేశ్వరరావు తూర్పు గోదావరి జిల్లా, కడియంలో జన్మించారు. సినిమాల్లోకి రాకముందు విద్యుత్ సంస్థలో ఉద్యోగం చేసేవారు. ఆ సమయంలో పలు నాటకాల్లో నటించారు. ముత్యాలముగ్గు, చిల్లరకొట్టు చిట్టెమ్మ సినిమాలతో మాడకు మంచి గుర్తింపు లభించింది. లంబాడోళ్ల రాందాసు, మాయదారి మల్లిగాడు, ముత్యాలముగ్గు, సఖియా, శివయ్య వంటి చిత్రాలలో నటించారు. మాడాకు అభినయ కళానిధి అనే బిరుదు ఉంది. చూడు పిన్నమ్మ అనే పాత్రతో మాడాకు మంచి గుర్తింపు వచ్చింది.
నేపథ్యము
చలన చిత్రాలలో నటించడానికి ముందు ఇతడు ఆంధ్రప్రదేశ్ రాష్ట్ర ప్రభుత్వ విద్యుత్ విభాగంలో ఉప సాంకేతిక అధికారిగా పనిచేశాడు.
నటించిన సినిమాలు
ఇతడు నటించిన తెలుగు సినిమాల పాక్షిక జాబితా:
మరణం
కొంతకాలంగా ఆనారోగ్యంతో బాధపడుతున్న ఆయన హైదరాబాద్‌ అపోలో ఆస్పత్రిలో చికిత్సపొందుతూ 2015, అక్టోబర్ 24 శనివారం రాత్రి తుదిశ్వాస విడిచారు.
బయటి లింకులు
వర్గం:తెలుగు సినిమా హాస్యనటులు వర్గం:తెలుగు సినిమా నటులు వర్గం:1950 జననాలు వర్గం:2015 మరణాలు వర్గం:తూర్పు గోదావరి జిల్లా సినిమా నటులు
చిరుధాన్యం
చిరుధాన్యాలు లేదా తృణధాన్యాలు (Millets) ఆహార ధాన్యాలలో చిన్న గింజ కలిగిన గడ్డిజాతి పంటలు. వీటిని ప్రపంచవ్యాప్తంగా ఆహారం కోసం, పశుగ్రాసం కోసం పెంచుతున్నారు. ఇవి ఒక శాస్త్రవిభాగం కాదు; వీటి సామాన్య లక్షణం చిన్న విత్తనాన్ని కలిగియుండడం మాత్రమే. ఇవి నీరు తక్కువగా అందే మెట్టప్రాంతాలలో పండి, పేదదేశాల ప్రజల ఆహారపు అవసరాల్ని తీరుస్తాయి.
చిరుధాన్యాలలో రకాలు
వీనిలో ప్రపంచవ్యాప్తంగా ప్రాముఖ్యత ననుసరించి ముఖ్యమైన జాతులు .: బ్రాకెట్ లో ఆంగ్ల అనువాదము ఇవ్వబడింది. ఇతర తక్కువ ప్రాముఖ్యత కలిగిన చిరుధాన్యాలు:
చిరుధాన్యాల ఉపయోగాలు
చిరుధాన్యాలు ప్రాచీనకాలం నుంచి మానవ పరిణామక్రమంలో ప్రముఖ పాత్ర పోషించాయి. వర్షాభావ, ఎడారి ప్రాంతంలో ఈ ధాన్యాలు మానవులకు, పశువులకు ముఖ్య ఆహారం. భారతదేశములో జొన్నలు, సజ్జలు, రాగులు, వరిగెలు ఈనాటికీ వాడుకలో ఉన్నాయి. ఆఫ్రికా ఖండంలో కూడా తృణధాన్యాలు ప్రధానాహారం.
ఈజిప్ట్ నందు, గ్రీస్ లో క్రీ.పూ లోనే చిరుధాన్యాలతో మద్యమును తయారుచేసారు. చైనా, జపాన్, ఇండొనేషియా లలో నూడుల్స్ తయారీకి ఈనాటికీ వాడుచున్నారు.
ఈ ధాన్యాలను ప్రాంత ఆహార అలవాట్లను బట్టి జావ కానూ, రొట్టె గానూ, లేదా సంకటి గానూ వాడెదరు. ఈ ధాన్యాల గడ్ది పసుగ్రాసంగా పనికి వచ్చును. నవీనకాలంలో తృణధాన్యాల వాడుక తగ్గిననూ ప్రస్తుతకాలంలో వీటి వాడుక మళ్ళీ పెరుగుతున్నది.
పోషక విలువలు
చిరుధాన్యాలు పోషకవిలువలలో దాదాపు గోధుమలతో సరితూగును. మాంసకృత్తులు దాదాపు 10% బరువును కలిగివుంటాయి. విటమిన్ బి12, బి17, బి6, కూడా ఎక్కువ శాతం వుంటాయి. ఎక్కువ పీచుపదార్థాలు కలుగివుంటాయి కాబట్టి చిరుధాన్యాలు అరుగుదలకు, మధుమేహ వ్యాధిగ్రస్తులకు చాలా మంచివి. అంతేకాక చిరుధాన్యాల్లో పిల్లలకు, వృద్దులకు కావలసిన పోషకాలు ఎక్కువగా వుండుటచేత భారతదేశంలో వీటి వాడుక ఎక్కువ.
బయటి లింకులు
వర్గం:పోయేసి వర్గం:ధాన్యాలు వర్గం:చిరుధాన్యములు
Millet Просо Mill Proso Hirse Hirse Milio Mijo Hirssi Millet (graminée) דוחן Köles Miglio (alimento) 雑穀 Gierst Hirse Proso Milhete Пшено Hirs Darı Kê Tai-á-bí
ఎవరు (2019 సినిమా)
ఎవరు 2019, ఆగస్టు 15న విడుదలైన తెలుగు చలనచిత్రం. పివిపి సినిమా పతాకంపై పెర్ల్ వి. పొట్లూరి, పరమ్ వి. పోట్లూరి, కెవిన్ అన్నె నిర్మిచిన ఈ చిత్రానికి వెంకట్ రాంజీ దర్శకత్వం వహించగా అడివి శేష్, రెజీనా, నవీన్ చంద్ర ముఖ్య పాత్రల్లో నటించారు. పాకాల శ్రీచరణ్ సంగీతం, బిహెచ్ గ్యారీ ఎడిటింగ్ చేశారు. ది ఇన్విజిబుల్‌ గెస్ట్ అనే స్పానిష్ చిత్రం ఆధారంగా ఈ చిత్రం తీయబడింది.
కథ
బిజినెస్ మ్యాగ్నెట్ రాహుల్ భార్య రెజీనా నవీన్‌ చంద్రను హత్య చేస్తుంది. తనను అత్యాచారం చేసినందకు అతన్ని చంపానని రెజీనా అంటుంది. అటు.. రెజీనాకు వ్యతిరేకంగా ఓ లాయర్ కోర్టులో వాదించడానికి రెడీ అవుతాడు. ఈ నేపథ్యంలో రెజీనా కూడా తనపై కేసును వీక్‌ చేయాలని పోలీస్ ఆఫీసర్ అయిన అడివి శేషుకి డబ్బులు ఇస్తుంది. ఏడాది క్రితం తప్పిపోయిన మురళీ వర్శను వెత్తుకుంటూ అతని కొడుకు వస్తాడు. ఈ కేసులో రెజీనా హస్తం కూడా ఉంటుంది. కూనూర్ ప్రాంతంలో రిసార్ట్స్ నిర్వహించే వినయ్ వర్మ (మురళీ శర్మ) కనిపించకుండా పోతారు. అతన్ని వెతుక్కుంటూ క్యాన్సర్‌తో బాధపడే ఆయన కొడుకు రాహుల్ (నిహాల్) పోలీస్ స్టేషన్ చుట్టూ తిరుగుతుంటాడు. అదే స్టేషన్‌లో ఎస్‌.ఐగా పనిచేస్తుంటాడు విక్రమ్ వాసుదేవ్ (అడివి శేష్). డబ్బు ఇస్తే ఎలాంటి పనినైనే చేసే లంచావతారం విక్రమ్ వాసుదేవ్.. వినయ్ వర్మ కేసును డీల్ చేయడానికి రాహుల్ దగ్గర లంచం తీసుకుంటాడు.
నిర్మాణం
ఈ చిత్రం హైదరాబాదు, కొడైకెనాల్ వంటి ప్రాంతాలలో చిత్రీకరించబడింది. 2019, జూలైలో చిత్రీకరణ పూర్తయింది.
ప్రచారం
ఈ చిత్రానికి సంబంధించిన అధికారిక టీజర్ ను 2019, ఆగస్టు 4న పివిపి సినిమా విడుదలచేసింది.
పాటలు
ఈ చిత్రానికి శ్రీచరణ్ పాకాల సంగీతం అందించగా, వి.ఎన్.వి. రమేష్ కుమార్ సాహిత్యాన్ని అందించాడు.
ఇతర లంకెలు
వర్గం:2019 తెలుగు సినిమాలు
దానం నాగేందర్
దానం నాగేందర్‌, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున ఖైరతాబాద్ శాసనసభ నియోజకవర్గం శాసన సభ్యుడిగా ఉన్నాడు. 1994, 1999, 2004 అసెంబ్లీ ఎన్నికల్లో ఆసిఫ్‌న‌గ‌ర్ అసెంబ్లీ నియోజకవర్గం నుండి... 2009, 2018 ఎన్నికలలో ఖైరతాబాద్ శాసనసభ నియోజకవర్గం నుండి ఎమ్మెల్యేగా గెలిచాడు. ఉమ్మడి ఆంధ్రప్రదేశ్ రాష్ట్రంలో కార్మిక, ఉపాధి, శిక్షణ శాఖ, కర్మాగారాలు, పారిశ్రామిక శిక్షణా సంస్థల శాఖ, ఆరోగ్యశాఖ మంత్రిగా కూడా పనిచేశాడు.
జననం, విద్య
నాగేందర్ 1958, ఆగస్టు 9న లింగమూర్తి - ల‌క్ష్మీబాయి దంపతులకు తెలంగాణ రాష్ట్ర రాజధాని హైదరాబాదులో జన్మించాడు. పోస్ట్ గ్రాడ్యుయేషన్ (ఎంఏ) పూర్తిచేశాడు.
వ్యక్తిగత జీవితం
నాగేందర్ కు అనితతో వివాహం జరిగింది. వారికి ఇద్దరు కుమార్తెలు ఉన్నారు.
రాజకీయ విశేషాలు
కాంగ్రెస్ పార్టీతో తన రాజకీయ జీవితాన్ని ప్రారంభించిన నాగేందర్ తరువాతి కాలంలో కాంగ్రెస్ పార్టీలో సీనియర్ నాయకుడిగా ఎదిగాడు. 1994, 1999, 2004 ఎన్నిలకల్లో ఆసిఫ్ నగర్ అసెంబ్లీ నియోజకవర్గం నుండి శాసనసభ సభ్యుడిగా ఎన్నికయ్యాడు. 2004 ఆంధ్రప్రదేశ్ రాష్ట్ర అసెంబ్లీ ఎన్నికల సమయంలో కాంగ్రెస్ పార్టీ నుండి తెలుగుదేశం పార్టీలో చేరాడు. 2004లో ఆసిఫ్‌నగర్ నుండి టిడిపి టికెట్‌పై గెలిచిన తరువాత, తన సీటుకు రాజీనామా చేశాడు. ఆ సమయంలో ఉప ఎన్నికల్లో ఓడిపోయాడు. నియోజకవర్గాల డీలిమిటేషన్ తరువాత, 2009 ఎన్నికల్లో ఖైరతాబాద్ అసెంబ్లీ నియోజకవర్గం నుండి పోటీచేసి గెలిచాడు. 2009లో రాజశేఖర్ రెడ్డి మంత్రివర్గంలో ఆరోగ్యశాఖ మంత్రిగా ఉన్నాడు. కొణిజేటి రోశయ్య మంత్రివర్గంలో అదే పోర్ట్‌ఫోలియోలో కొనసాగాడు.
2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ తరపున ఖైరతాబాద్ శాసనసభ నియోజకవర్గం నుండి పోటీచేసి సమీప భారతీయ జనతా పార్టీ అభ్యర్థి చింతల రామచంద్ర రెడ్డిపై 20,846 ఓట్ల తేడాతో ఓడిపోయాడు. 2018, జూన్ 23న కాంగ్రెస్ పార్టీకి రాజీనామా చేసి టీఆర్ఎస్ పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ తరపున ఖైరతాబాద్ శాసనసభ నియోజకవర్గం నుండి పోటీచేసి సమీప భారతీయ జనతా పార్టీ అభ్యర్థి చింతల రామచంద్ర రెడ్డిపై 28,396 ఓట్ల మెజారిటీతో గెలుపొందాడు.
మూలాలు
వర్గం:జీవిస్తున్న ప్రజలు వర్గం:తెలంగాణ రాష్ట్ర సమితి రాజకీయ నాయకులు వర్గం:హైదరాబాదు జిల్లా రాజకీయ నాయకులు వర్గం:తెలంగాణ శాసన సభ్యులు (2018) వర్గం:1958 జననాలు వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2004) వర్గం:ఆంధ్రప్రదేశ్ శాసన సభ్యులు (2009) వర్గం:హైదరాబాదు జిల్లా వ్యక్తులు వర్గం:పార్టీలు ఫిరాయించిన రాజకీయ నాయకులు
ఉప్పాడ జమ్‌దానీ చీరలు
ఉప్పాడ చీర అనేది భారతదేశానికి చెందిన ఉప్పాడ (ఆంధ్ర ప్రదేశ్) కు చెందిన చేనేత చీర. అవి డయాఫానస్ పట్టు చీరలు. ఈ చీరలకు భౌగోళిక గుర్తింపు లభించింది.
ఆపరేషన్ ట్రైడెంట్
1971 భారత పాకిస్తాన్ యుద్ధంలో భారత నావికాదళం పాకిస్తాన్‌ రేవు పట్టణం, కరాచీపై చేసిన దాడిని ఆపరేషన్ ట్రైడెంట్ అంటారు. ఈ ఆపరేషన్‌కు కొనసాగింపుగా నావికాదళం చేపట్టినది ఆపరేషన్ పైథాన్. నౌకా విధ్వంసక క్షిపణులను వాడిన తొలి యుద్ధం ఈ ప్రాంతంలో ఇదే. డిసెంబరు 4-5 రాత్రి చేపట్టిన ఈ ఆపరేషన్ పాకిస్తాన్ నౌకలు, స్థావరాలకు తీవ్ర నష్టం కలగజేసింది. పాకిస్తాన్ ఒక మైన్ స్వీపరు, ఒక డిస్ట్రాయరు, ఆయుధాలను చేరవేస్తున్న ఒక రవాణా నౌక, ఇంధన నిల్వ స్థావరాన్ని కోల్పోగా, భారత్‌కు ఏమాత్రం నష్టం కలగలేదు. పాకిస్తాన్ యొక్క మరొక డిస్ట్రాయరుకు తీవ్ర నష్టం కలగ్గా దాన్ని తరువాతి కాలంలో దళం నుండి తొలగించారు. విజయవంతమైన ఈ ఆపరేషనుకు గుర్తుగా భారత నౌకాదళం ప్రతి డిసెంబరు 4 ను నౌకాదళ దినోత్సవంగా జరుపుకుంటోంది.
ఉప్పాడ జమ్‌దానీ చీరలు
చరిత్ర
చేనేత వస్త్రాల తయారీలో మూడొందల ఏళ్ల చరిత్ర ఉంది. జామ్దానీ చీరల తయారీలో నేతన్నల గొప్పతనాన్ని, కళానైపుణ్యాన్ని మరో చాటిచెప్పింది ఈ ప్రాంత కార్మికులే. అందుకే అందమైన కళానైపుణ్యంతో ప్రాణం పోసుకున్న జామ్దానీ చీరలను చూడాలంటే ఇక్కడకు రావాల్సిందే. చేనేత కార్మికుల శ్రమను గుర్తించిన ప్రభుత్వం.. 1972వ సంవత్సరంలో రాష్ట్రపతి అవార్డుతో సత్కరించారు. దీంతో ఉప్పాడ ఖ్యాతి దేశస్థాయిలో ప్రాచుర్యం పొందింది.
ఆపరేషన్ ట్రైడెంట్
నేపథ్యం
1971 లో, కరాచీ రేవు పాకిస్తాన్ నౌకాదళ కేంద్రంగా ఉండేది. దాదాపు పాకిస్తాన్ నౌకాదళం యావత్తూ కరాచీ రేవులోనే ఉండేది. పాకిస్తాన్ సాగర విపణికి కేంద్రంగా ఉండడంతో కరాచీ దిగ్బంధనం పాకిస్తాన్ ఆర్థిక రంగానికి తీవ్రమైన దెబ్బ తగులుతుంది. కరాచీ రేవు సంరక్షణ పాకిస్తాన్ హైకమాండుకు అత్యధిక ప్రాథమ్యం కావడంతో వైమానిక, నౌకా దాడుల నుండి రక్షణ ఏర్పాట్లు పటిష్ఠంగా ఉండేవి. అక్కడి వైమానిక స్థావరాల్లోని యుద్ధ విమానాల ద్వారా గగనతల రక్షణ కల్పించారు.
ఉప్పాడ జమ్‌దానీ చీరలు
జమ్‌దానీ
జమ్‌దానీ బంగ్లాదేశ్‌కు చెందిన ఈ అపురూప కళ. జమ్‌దానీ అనేది పర్షియన్ పదం. "జామ్" అంటే పువ్వు అని అర్థం. బంగ్లాదేశ్‌లోని ఢాకా కేంద్రంగా తయారవుతున్న జమ్దానీ చీరలకు ఎంతో ఘన చరిత్ర ఉంది. బెంగాల్ సంప్రదాయ నేత కార్మికులు దీన్ని తయారు చేసేవారు. పురాతన కాలంలో దీన్ని అప్పటి చేనేత కార్మికులు తయారు చేశారు. వీటిని మొఘల్ రాజులు, బ్రిటీష్ పాలకుల సతీమణులు ధరించారు. జమ్దానీ సంప్రదాయ నేత కళతో కూడిన నేత ఈ చీరలను యునెస్కో సైతం పురాతన సాంస్కృతిక సంపదగా గుర్తించింది. ఈ చీరలపై మొక్కలు, పూల డిజైన్లతో కూడిన ఈ చీరలను మగువలు ఇష్టపడుతున్నారు. ఇప్పటికీ ఈ చీరలు కాటన్‌తోపాటు నాణ్యత, స్టయిల్, డిజైన్ల విషయంలో వీటిదే అగ్రస్థానం అంటుంటారు. జారిఫ్ ఫ్యాషన్ డిజైన్ లాంటి కొత్త వారు సైతం జమ్దానీ చీరలను పార్టీ శారీగా ఎంబ్రాయిడరీ కాంబినేషన్, హ్యాండ్ కర్‌చుపి వర్క్స్‌తో తయారు చేస్తున్నారు. బంగ్లాదేశ్ ప్రభుత్వం సైతం మధ్యదళారులను నివారించి చేనేత కార్మికులకు ప్రోత్సహించేందుకు వీలుగా జమ్దానీ పల్లిని ఢాకా సమీపంలో ఏర్పాటు చేసింది.
ఆపరేషన్ ట్రైడెంట్
నేపథ్యం
1971 చివరికి వచ్చేసరికి భారత పాకిస్తాన్‌ల మధ్య ఉద్రిక్తతలు పెరగసాగాయి. నవంబరు 23 న పాకిస్తాన్ అంతర్గత ఆత్యయిక పరిస్థితిని ప్రకటించాక, భారత నౌకాదళం కరాచీకి దగ్గరలోని ఓఖా వద్ద మూడు విద్యుత్ తరగతి క్షిపణి పడవలను నిఘా కోసం మోహరించింది .పాకిస్తాన్ నౌకలు కూడా అదే జలాల్లో తిరుగుతూంటాయి కాబట్టి, భారత నౌకాదళం ఒక హద్దు రేఖను గుర్తించి, తమ నౌకలను అది దాటకుండా చూసుకుంది. తరువాతి కాలంలో, ఈ మోహరింపు ఆ జలాల్లో అనుభవం గడించడానికి ఉపకరించింది. డిసెంబరు 3 న సరిహద్దు వెంబడి ఉన్న భారత వైమానిక క్షేత్రాలపై పాకిస్తాన్ దాడి చేసిన తరువాత భారత పాకిస్తాన్ యుద్ధం అధికారికంగా మొదలైంది.
నాంది
ఢిల్లీ లోని భారత వైమానిక దళ ప్రధాన స్థావరం, పశ్చిమ నౌకాదళ కమాండుతో కలిసి కరాచీ రేవుపై దాడికి ప్రణాళిక రచించింది. ఇందుకోసం పశ్చిమ నౌకాదళ కమాండు కింద ఒక దాడి దళాన్ని ఏర్పాటు చేసారు. ఈ దాడి దళాన్ని ఓఖా వద్ద మోహరించిన మూడు విద్యుత్ తరగతి క్షిపణి పడవల చుట్టూ మోహరిస్తారు. అయితే, ఈ నౌకల రాడార్ పరిధి పరిమితంగా ఉంటుంది. దీన్ని అధిగమించేందుకు, ఈ దళానికి మద్దతు నౌకలను సమకూర్చాలని నిశ్చయించారు. డిసెంబరు 4 న, కరాచీ దాడి దళాన్ని ఏర్పాటు చేసారు. దీనిలో మూడు విద్యుత్ తరగతి క్షిపణి పడవలు -  ఐఎన్‌ఎస్ నిపాత్, ఐఎన్‌ఎస్ నిర్ఘాత్, ఐఎన్‌ఎస్ వీర్‌లు ఉన్నాయి. వీటిలో సోవియెట్ నిర్మిత స్టిక్స్ క్షిపణులు నాలుగేసి ఉన్నాయి. ఈ క్షిపణుల పరిధి 74 కి.మీ. ఈ నౌకలతో పాటు దాడి దళంలో రెండు అర్నాలా తరగతి జలాంతర్గామి విధ్వంసక కార్వెట్ట్‌లు -ఐఎన్‌ఎస్ కిల్టాన్, ఐఎన్‌ఎస్ కచాల్‌లు, ఐఎన్‌ఎస్ పోషక్ అనే  ఒక ఫ్లీట్ ట్యాంకరు కూడా ఉంటాయి. ఈ దళాన్ని 25వ క్షిపణి పడవల స్క్వాడ్రన్ కమాండరైన కమాండర్ బబ్రూ భాన్ యాదవ్ నేతృత్వంలో ఉంచారు.
దాడి
అనుకున్నట్లుగానే, డిసెంబరు 4 న దాడి దళం, కరాచీ తీరానికి 460 కి.మీ. దక్షిణంగా చేరుకుని, ఆ పగలంతా అక్కడే, పాకిస్తాన్ వైమానిక దళ నిఘాకు దూరంగా, వేచి ఉంది. పాకిస్తాన్ యుద్ధ విమానాలకు రాత్రిపూట దాడి చేసే సామర్థ్యం లేనందువలన, దాడిని ఆ సాయంత్రం, మరుసటి తెల్లవారు ఝాము మధ్య చెయ్యాలని తలపెట్టారు. రాత్రి 10.30 పాకిస్తాన్ సమయానికి దళం తానున్న స్థలం నుండి కరాచీకి దక్షిణంగా 130 కి.మీ. దూరానికి చేరుకుంది. పాకిస్తాన్ యుద్ధ నౌకలు తమ నుండి 130 కి.మీ. దూరంలో వాయవ్యం, ఈశాన్యాల మధ్య ఉన్నట్లు దళం గుర్తించింది.
ఉప్పాడ జమ్‌దానీ చీరలు
కళాత్మకత
ఈ చీరల తయారీ కళాత్మకతతో కూడి ఉంటుంది. వందశాతం పట్టు నూలుతో రూపుదిద్దుకొంటున్న ఈ చీరలు కళాకారుల సహనానికి పరీక్షగా నిలుస్తాయి. కళతోపాటు ఓర్పు, నేర్పు అత్యంత అవసరం. చీరను మగ్గంపై నేస్తూ దానిపై డిజైన్‌ను చేతితో చేయాలి. మగ్గంపై 12 గంటలు పనిచేస్తే అరమీటరు చీర ఉత్పత్తి చేయటం సాధ్యంకాదు. ఒక్కో చీర తయారీకి కనీసంగా 15రోజుల సమయం తీసుకొంటుంది. చీర ఖరీదు రూ.5వేల నుంచి రూ.80 వేల వరకు అందులో ఉన్న కళాత్మకత ఆధారంగా ఉంటుంది.
ఆపరేషన్ ట్రైడెంట్
దాడి
ఐఎన్‌ఎస్ నిర్ఘాత్ వాయవ్య దిశగా ముందుకు వెళ్ళి పాకిస్తాన్ డిస్ట్రాయరు నౌక ఖైబర్ పై మొదటి స్టిక్స్ క్షిపణిని ప్రయోగించింది. ఆ క్షిపణిని భారత యుద్ధ విమానాలు ప్రయోగించినట్లు భావించిన ఖైబర్, తన విమాన విధ్వంసక వ్యవస్థలను చేతనం చేసింది. ఈ క్షిపణి రాత్రి 10:45 సమయంలో ఖైబర్ యొక్క కుడివైపున తాకి, గాలీకి కింద పేలింది. దీంతో మొదటి బాయిలర్ గది పేలిపోయింది. దాంతో ఓడ చోదకశక్తిని కోల్పోయి, అంతా పొగతో నిండిపోయింది. ఓడ నుండి పాకిస్తాన్ నౌకాదళ ప్రధాన స్థావరానికి "శత్రు విమానం 020 FF 20 ప్రదేశంలో దాడి చేసింది. బాయిలర్ 1 దెబ్బతింది. ఓడను ఆపేసాము" అనే ఎమర్జెన్సీ సిగ్నలును పంపించారు. పేలుడు అనంతరం తలెత్తిన గందరగోళంలో, వాళ్ళు ఓడ ఉన్న స్థలాన్ని తప్పుగా పంపించారు. దీంతో ఓడ రక్షక బృందాలు రావడం ఆలస్యమైంది. ఓడ ఇంకా తేలుతూనే ఉండడం గమనించిన నిర్ఘాత్, ఖైబర్‌పై మరొక క్షిపణిని ప్రయోగించి, దాని రెండవ బాయిలరును కూడా పేల్చేసి, ఓడను ముంచేసింది ఓడలోని నావికులు 222 మంది కూడా మరణించారు. thumb|230x230px|దాడిలో తీవ్రంగా దెబ్బతిన్న పాకిస్తాన్ నౌకాదళ డిస్ట్రాయరు షాజహాన్ - బ్రిటిషు నౌకాదళంలో హెచ్‌ఎమ్‌ఎస్ చారిటీగా ఉన్నప్పుడు. కరాచీకి వాయవ్యంగా రెండు లక్ష్యాలను గమనించిన నిపాత్, 11:00 గంటలకు రెండు క్షిపణులను ప్రయోగించింది. ఒకటి రవాణా నౌక ఎమ్‌వి వీనస్ చాలెంజరు పైన, మరొకటి దాని రక్షక నౌక షాజహాన్ పైనా ప్రయోగించగా, వీనస్ చాలెంజర్‌ను క్షిపణి కొట్టగానే పేలిపోయి కరాచీకి దక్షిణంగా 43 కి.మీ. దూరంలో మునిగిపోయింది. రెండవ క్షిపణి దాడిలో షాజహాన్ తీవ్రంగా దెబ్బతింది. 11.20 గంటలకు, ఐఎన్‌ఎస్ వీర్ పాకిస్తాన్ మైన్‌స్వీపర్  ముహాఫిజ్‌పై ఒక క్షిపణిని ప్రయోగించగా, అది ఓడకు ఎడమవైపున తాకింది. పాకిస్తాన్ నౌకాస్థావరానికి సిగ్నలు పంపించేలోపే ముహాఫిజ్ మునిగిపోయింది. అందులో 33 నావికులు మరణించారు.
ఉప్పాడ జమ్‌దానీ చీరలు
ఇతర లింకులు
వర్గం:Saris వర్గం:ఆంధ్రప్రదేశ్ సంస్కృతి వర్గం:Geographical Indications in India వర్గం:భారతీయ హస్తకళలు వర్గం:ఆంధ్రప్రదేశ్ భౌగోళిక గుర్తింపులు
ఆపరేషన్ ట్రైడెంట్
దాడి
ఈలోగా, ఐఎన్‌ఎస్ నిపాత్ కరాచీ దిశగా సాగిపోయి, కరాచీ రేవుకు 26 కి.మీ. దూరాన నిలబడి, కెమారి ఇంధన నిల్వ ట్యాంకులకు గురిపెట్టింది. రెండు క్షిపణులను ప్రయోగించగా, ఒకటి గురి తప్పింది. రెండవది ఇంధన ట్యాంకులను పూర్తిగా నాశనం చేసింది. తదుపరి, దాడి దళంలోని నౌకలన్నీ దగ్గరిలోని భారత రేవులకు చేరుకున్నాయి.
ఖైబర్‌లో జీవించి ఉన్నవారిని కాపాడేందుకు, పాకిస్తాన్ నౌకాదళ ప్రధాన కార్యలయం రక్షక దళాన్ని పంపించింది. ముహాఫిజ్ నౌక సిగ్నలు పంపించేలోపే మునిగిపోయినందున, దాని పరిస్థితి దానినుండి బతికి బైటపడ్డవారి ద్వారా మాత్రమే తెలిసింది. రక్షక నౌకలు, మునిగిపోయిన నౌకల శకలాలు తేలుతున్న చోట వీరిని రక్షించారు.
పర్యవసానాలు
ఈ దాడి ఫలితంగా పాకిస్తాన్ సాయుధ బలగాలన్నిటినీ హై అలర్ట్ స్థాయిలో పెట్టారు. భారత నౌకలు కరాచీ తీరం దగ్గరలో ఉన్నట్టుగా అనేక సార్లు తప్పుడు అలారములు మోగించారు. అలాంటి ఒక సందర్భంలోనే 1971 డిసెంబరు 6 న, పాకిస్తాన్ నౌకాదళానికి చెందిన ఒక ఫ్రిగేట్‌ను భారత నౌకగా పొరబడిన పాకిస్తాన్ నిఘా విమానం తమ స్థావరానికి సందేశం పంపింది. పాకిస్తాన్ నౌకాదళ ప్రధాన కార్యాలయం, దాన్ని పేల్చివేయమని ఆదేశాలిచ్చింది. పాకిస్తాన్ సమయం ఉదయం 6.45 కు పాకిస్తాన్ యుద్ధ విమానాలు ఆ ఫ్రిగేట్‌పై దాడి జరపుతూండగా అది తమ నౌక జుల్ఫికర్‌గా గుర్తించి, తమ పొరపాటును గ్రహించాయి. ఈ దాడి కారణంగా నౌక దెబ్బతిని, కొంత ప్రాణనష్టం కూడా జరిగింది.
భారత్ పక్షాన ప్రాణ నష్టమేమీ జరగలేదు. ఆధునిక నౌకా యుద్ధ చరిత్రలో, రెండవ ప్రపంచ యుద్ధం తరువాత జరిగిన అత్యంత విజయవంతమైన ఆపరేషన్‌గా దీన్ని భావిస్తారు. ఈ విజయాన్ని పురస్కరించుకుని, డిసెంబరు 4 ను భారత నౌకాదళం నౌకాదళ దినోత్సవంగా జరుపుకుంటోంది.
పురస్కారాలు
ఈ ఆపరేషన్‌లో పాల్గొన్న భారత నౌకాదళ యోధు లనేకమందికి శౌర్య పురస్కారాలు ప్రసాదించారు. ఆపరేషన్ ప్రణాళిక రచించినందుకు, అప్పటి ఫ్లీట్ ఆపరేషన్స్ ఆఫీసరు కెప్టెన్ (తరువాతి కాలంలో వైస్ అడ్మిరల్ అయ్యారు) గులాబ్ మోహన్‌లాల్ హిరనందానికి నవసేనా మెడల్, దాడిని నిర్వహించినందుకు దాడిదళ కమాండరు యాదవ్‌కు మహావీరచక్ర, నిర్ఘాత్, నిపాత్, వీర్‌ల కమాండర్లైన లెఫ్టినెంట్ కమాండర్లు బహదూర్ నారిమన్ కవీన, ఇందర్జిత్ శర్మ, ఓంప్రకాశ్ మెహతాలకు, నిర్ఘాత్‌లోని మాస్టర్ ఛీఫ్ ఎం ఎన్ సింఘాల్‌కు వీరచక్ర బహూకరించారు.
మూలాలు
వర్గం:భారత పాకిస్తాన్ యుద్ధాలు వర్గం:భారత సైనిక ఆపరేషన్లు
ఏలేటి మహేశ్వర్ రెడ్డి
ఏలేటి మహేశ్వర్ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2009లో నిర్మల్ నియోజకవర్గం నుండి ఎమ్మెల్యేగా గెలిచాడు. ఏలేటి మహేశ్వర్ రెడ్డి 2022 డిసెంబర్ 10న తెలంగాణ ప్రదేశ్ కాంగ్రెస్ ఎగ్జిక్యూటివ్‌ కమిటీ సభ్యుడిగా నియమితుడయ్యాడు.
జననం, విద్యాభాస్యం
ఏలేటి మహేశ్వర్ రెడ్డి 1968లో తెలంగాణ రాష్ట్రం, నిర్మల్ జిల్లా, నిర్మల్ మండలం, గాజుల్‌పేట్ గ్రామంలో జన్మించాడు. ఆయన ఉస్మానియా యూనివర్సిటీ నుండి 1990లో బిఏ పూర్తి చేశాడు.
రాజకీయ జీవితం
మహేశ్వర్ రెడ్డి 2006లో మహేశ్వర ట్రస్టు ద్వారా సేవా కార్యక్రమాలు ప్రారంభించి నిర్మల్ నియోజకవర్గం అంతా పాదయాత్రలు చేపట్టి ప్రజలకు దగ్గరై 2009లో ప్రజా రాజ్యం పార్టీ ద్వారా రాజకీయాల్లోకి వచ్చి 2009లో జరిగిన ఆంధ్రప్రదేశ్ అసెంబ్లీ ఎన్నికల్లో ప్రజారాజ్యం పార్టీ తరపున నిర్మల్ నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి అల్లోల ఇంద్రకరణ్ రెడ్డి పై 2545 ఓట్లతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ప్రజారాజ్యం పార్టీ కాంగ్రెస్ పార్టీలో విలీనం కావడంతో ఆయన కూడా కాంగ్రెస్ పార్టీలో చేరాడు. ఏలేటి మహేశ్వర్ రెడ్డి 2014లో జరిగిన తెలంగాణ అసెంబ్లీ ఎన్నికల్లో కాంగ్రెస్ తరపున పోటీ చేసి మూడో స్థానంలో నిలిచాడు.
ఏలేటి మహేశ్వర్ రెడ్డి అనంతరం ఆదిలాబాద్‌ జిల్లా కాంగ్రెస్ పార్టీ అధ్యక్షుడిగా నియమితుడయ్యాడు. ఆయన 2018లో జరిగిన తెలంగాణ అసెంబ్లీ ఎన్నికల్లో కాంగ్రెస్ తరపున పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి అల్లోల ఇంద్రకరణ్ రెడ్డి చేతిలో 9271 ఓట్ల తేడాతో ఓడిపోయాడు. ఆయన 2015లో ఆదిలాబాద్​ డీసీసీ అధ్యక్షుడయ్యారు. ఆయన ఆధ్వర్యంలో ఏఐసీసీ నేత రాహుల్ గాంధీ నిర్మల్ జిల్లాలో పాదయాత్ర చేశారు.